Publication: Magyar Közlöny
Issue: MK-2002-6 (Year: 2002, Number: 6)
Era: 1990-2004
Section: A vizsgáztatásnál a 26/2001. (VII. 27.) OM rendelet
Paragraph Index: 106

1. A vizsgára bocsátás szakmai feltételei Vizsgára az a személy bocsátható, aki teljesítette a tantervben elõírt elméleti és gyakorlati követelményeket, megszerezte az elõírt kreditpontokat, szakdolgozatát határidõre benyújtotta és az elfogadásra került. A szakirányon belül a szakdolgozat témája szabadon választható, ha az kapcsolódik a képzõ intézmény által elfogadott gyakorlati témakörökhöz. A szakdolgozatban a jelöltnek bizonyítania kell, hogy birtokában van a tanult elméleti és gyakorlati ismereteknek, teljes egészében elsajátította a képzés tananyagát. A szakdolgozat részét képezi vállalkozási-stratégiai terv készítése is. A jelöltnek a szakdolgozatot az utolsó félévben kell elkészítenie.

Source: https://magyarkozlony.hu/hivatalos-lapok/29f5bea64fe4c682beaac897d99d478d613cb2fc/dokumentumok/6a1232e812ff4246566b52c453fe9f3292afa14b/letoltes